මේ තරගාවලිය පිළිබඳව මාධ්‍ය දැනුවත් කිරීමේ හමුවක් කොළඹ ගාලු මුවදොර හෝටලයේදී පැවැති අතර එහිදී කරුණු දැක්වූ ‘තාරුණ්‍යයට හෙටක්’ සංවිධානයේ අධ්‍යක්ෂ වෛද්‍ය චූලා සෙනරත් මහතා, ශ්‍රී ලංකාවේ බාස්කට්බෝල් ක්‍රීඩාව ජාත්‍යන්තරයේ උපරිම තලයට ගෙන ඒමේ අරමුණ පෙරදැරි කොටගෙන ‘තාරුණ්‍යයට හෙටක්’ සංවිධානයේ සභාපති පාර්ලිමේන්තු මන්ත්‍රී නාමල් රාජපක්ෂ මහතා හා උප සභාපති යෝෂිත රාජපක්ෂ මහතාගේ සංකල්පයක් අනුව ‘කාල්ටන් ක්‍රීඩා සමාජය’ මේ තරගාවලිය සංවිධානය කරන බව පැවසීය.2009 වසරේ ආරම්භ කළ මේ තරගාවලියේ ප්‍රධාන ඉලක්කය වනුයේ දිවයින පුරා විසිරී සිටින බාස්කට්බෝල් ක්‍රීඩක ක්‍රීඩිකාවන්ගේ ක්‍රීඩා කෙෘශල්‍යය වැඩි දියුණු කිරීම හා එම ක්‍රීඩාව ප්‍රචලිත කිරීම බවද ඒ මහතා කියා සිටියේය.